Yamaha Nouvo automaattiskootteri aloitti Thaimaassa uuden aikakauden kaksipyöräisten markkinoilla. Ensimmäinen malli oli muotoilultaan pyöreä ja pinnavanteet olivat vakiona.
"Automatic smart vehicle" - älykäs automaattikulkine
Satulan alla on säilytystila kypärälle
**Yamaha Nouvo AT115** Automatic on suosittu automaattiskootteri Thaimaan ja muiden Aasian ASEAN-maiden markkinoilla. Sen ensiversio julkaistiin huhtikuussa 2002.  Alkuperäinen malli ei heti saavuttanut suosiota paikallisten keskuudessa, mutta Nouvo on ollut länsituristien ja expattien suosima alusta alkaen automaattivaihteiden ja tilavan runkomitoituksensa ansiosta. Myöhemmät malliversiot, kuten Nouvo Cyber Gangster ja Nouvo MX, kosiskelivat nuorison suosiota aggressiivisella muotoilullaan ja kirkkailla tarroilla, sekä suurella lisävarusteiden valikoimalla. Erityisesti haluttuja olivat hiilikuitu-näköisosat ja värimetalleista tehdyt jalkatapit, kahvat, sekä tuulettimen kotelot. Pyörään tehtiin myös viriosia, jopa sivuvaunuja oli saatavilla. Yamahan mainoskampanja oli myös ennennäkemätön laajuudessaan - keulakuvana pop-tähti Sek Loso. Yamahan menestyksen innoittamana myös muilta valmistajilta, kuten Hondalta ja Suzukilta, on tullut vastaavat variaattorimallit Thaimaan markkinoille. Nämä skootterit ovat paikallisen mittapuun mukaan kalliita, ja ne voidaankin nähdä uuden nuorisosukupolven statussymboleina, "statementtina" - pesäerona vanhaan vaihdevälitteisiin moottoripyöriin ja skoottereihin verrattuna.

"Nouvo"-mallinimi on johdannos ranskan sanasta "nouveau" (uusi), ja se lausutaan [nuvoo].

Tekniset tiedot
---------------

### Moottori

* Yksisylinterinen ilma- ja puhallinjäähdytteinen nelitahtimoottori SOHC, 2 venttiiliä, iskutilavuus 113,7 cm3
* Teho 6,54 kW (8,9 hv) / 8000 kierrosta, vääntö 8,63 Nm / 7000 kierrosta
* Märkäsumppuvoitelu, kuiva automaattikytkin
* Jalka- ja sähkökäynnistys
* Kulutus 2,5 - 3,5 litraa / 100 km (bensiinioktaani 91 tai enemmän)
* Toimintasäde yhdellä tankkauksella (polttoainetankki 4,9 l) keskimäärin 170 km

### Runko ja mitat

* Runko litteätä teräsputkea
* Mitat: pituus 1935 mm, korkeus 1070 mm, leveys 675 mm, istumakorkeus 755 mm, maavara 135 mm, akseliväli 1280 mm
* Paino kuivana 96 kg, ajokunnossa 101 kg

### Renkaat, jarrut, jousitus

* Edessä teleskooppihaarukka, takana keinuhaarukka stereoperällä
* Jarrut edessä 220 mm levyjarru, takana rumpu
* Renkaat edessä 70/90-16, takana 80/90-16
* Pinnavanteet (valuvanteet lisävarusteena)

### Sähköjärjestelmä

* Kärjetön sytytys DC-CDI, 12 volttia
* Ajovalot 25W / 25W x 2

Katso myös
----------

* Skootteri

Lähteet
-------

### Lähdeviittaukset

1. ↑  Yamaha Motor huhtikuu 2002 (Arkistoitu – Internet Archive) Beginning in April 2002, this new model will be released in succession in Malaysia, Indonesia, Thailand and other ASEAN countries...
2. ↑  Yamaha Motor huhtikuu 2002 (Arkistoitu – Internet Archive) The name NOUVO is derived from the French word nouveau (new) and is intended to express the idea of a new type of vehicle or a vehicle of the future.

### Muut lähteet

* Potkulauta 1-2004 (Arkistoitu – Internet Archive), sivut 17-20

Aiheesta muualla
----------------

* Yamaha Nouvon julkistus 2002 (Arkistoitu – Internet Archive)
* Yamaha Nouvo MX
* Kuvia Suomen skoottericlubin sivuilla (Arkistoitu – Internet Archive)
* 2005-mallin tekniset tiedot (Thaimaa) (Arkistoitu – Internet Archive)(englanniksi)

CommonsCommons
Wikimedia Commonsissa on kuvia tai muita tiedostoja aiheesta **Yamaha Nouvo**.